Siekiant sumažinti korupcijos riziką viešuosiuose pirkimuose COVID-19 pandemijos metu, parengtos specialios gairės. 2020 m. Finansų ir užimtumo ministerijos Sutarčių departamentas įdiegė Turto įsigijimo taisykles, paskelbtas 2020 m. balandžio 30 d., į kurias įtrauktos nuostatos dėl kovos su korupcija ir slaptais susitarimais. Be to, Sutarčių departamentas oficialiame viešųjų pirkimų portale įdiegė internetinį modulį po sutarties sudarymo, kuriuo siekiama užkirsti kelią interesų konfliktams viešųjų pirkimų procedūrose.

Nors Nuolatinės kovos su korupcija komisijos nepriklausomumas sustiprintas, vis dar nėra aiškių pastarojo meto reformų rezultatų. Nuolatinė kovos su korupcija komisija (toliau – NKKK) yra atsakinga už korupcijos prevenciją viešojo administravimo institucijose ir gali atlikti administracinius tyrimus. Kaip pranešta 2020 m., NKKK buvo atlikta struktūrinė reforma, kuria siekta patobulinti trijų komisarų skyrimo procedūrą ir išplėsti jos tiriamosios kompetencijos sritį. Nors NKKK gali prašyti policijos pagalbos atliekant tyrimus, NKKK neturi nei savo tyrėjų, nei duomenų analitikų; jos ištekliai tebėra riboti, todėl vis dar kyla abejonių dėl jos gebėjimo atlikti veiksmingus tyrimus. Be to, policijos tyrimai ir NKKK vertinimai gali užtrukti labai ilgai. 2020 m. NKKK išnagrinėjo keturias, o 2021 m. pradžioje – dvi korupcijos bylas. Tačiau išsamios informacijos apie NKKK darbo krūvį nėra. Iki šiol labai nedaug pranešėjų pateikė skundus NKKK. Baigusi nagrinėti bylą, NKKK gali ją užbaigti arba perduoti generaliniam prokurorui. Jei generalinis prokuroras nusprendžia nevykdyti baudžiamojo persekiojimo, NKKK gali užginčyti šį sprendimą. Nuo 2020 m. rugpjūčio mėn., NKKK generalinei prokuratūrai perdavė dvi bylas.

Rimta problema išlieka bylų nagrinėjimo trukmė. Civilinių ir komercinių ginčo bylų nagrinėjimo trukmė pirmojoje instancijoje 2019 m. vis dar buvo labai ilga (465 dienos) ir nuo 2017 m. vis ilgėjo. Šie apeliaciniai skundai 2019 m. taip pat buvo nagrinėjami labai ilgai (875 dienos). Vidutinė pinigų plovimo bylų trukmė 2019 m. išliko ypač ilga (daugiau nei 1 350 dienų), nors ir šiek tiek sutrumpėjo. Nors administracinių bylų nagrinėjimo pirmojoje instancijoje trukmė išliko ilga, nuo 2017 m. pastebima jo trumpėjimo tendencija. Civilinių, komercinių, administracinių ir kitų bylų išnagrinėjimo lygis 2019 m. nesiekė 100 proc. ir toliau žemėjo. Suinteresuotieji subjektai išreiškė rimtą susirūpinimą dėl Maltos teisingumo sistemos veiksmingumo. Problemą dar labiau didina COVID-19 pandemija, dėl kurios 2020 m. kuriam laikui buvo sustabdytas teismų darbas ir kuri toliau trukdo teismų veiklai. Kalbant apie baudžiamąjį procesą, 2020 m. lapkričio mėn. Teisingumo ministras paskelbė pakeitimus, kuriais siekiama paspartinti magistratų vykdomus tyrimus ir baudžiamąjį procesą, taip pat sumažinti susikaupusių bylų skaičių Apeliaciniame teisme. Be to, priimtas naujas įstatymas civilinio proceso srityje, kuriame numatyta sutrumpinti įrodymų rinkimo terminus. Įstatymu taip pat siekiama sumažinti susikaupusių bylų skaičių Apeliaciniame teisme, numatant galimybę Apeliaciniam teismui skirti posėdį tik esant būtinybei.

Sustiprintas ombudsmeno vaidmuo galėtų būti ir toliau stiprinamas, o parlamente vis dar svarstomas pasiūlymas dėl nacionalinės žmogaus teisių institucijos įsteigimo. 2020 m. birželio mėn. priimta reforma į konstitucinį lygmenį buvo perkeltos ombudsmeno skyrimo, laikino nušalinimo ir pašalinimo iš pareigų taisyklės. 2020 m. spalio mėn. nuomonėje Venecijos komisija palankiai įvertino reformą ir pateikė keletą papildomų rekomendacijų, visų pirma rekomendavo ombudsmenui suteikti teisę į teisminę sprendimo dėl pašalinimo iš pareigų dėl „įrodyto netinkamo elgesio“ peržiūrą. Dabartinis ombudsmenas apgailestavo, kad dėl reformos nebuvo konsultuojamasi, ir kartu pateikė pasiūlymų, kaip toliau stiprinti ombudsmeno tarnybą. Be to, ombudsmenas išreiškė susirūpinimą dėl nepakankamo tolesnio reagavimo į jo rekomendacijas ir pasiūlė įpareigoti parlamentą aptarti pateiktas nuomones. Dabartinio ombudsmeno įgaliojimai baigėsi 2021 m. kovo 21 d., tačiau iki šios ataskaitos paskelbimo dienos nebuvo paskirtas jo įpėdinis. 2019 m. pateiktas pasiūlymas įsteigti nacionalinę žmogaus teisių instituciją vis dar svarstomas Parlamente.

Sustiprinta Maltos prezidento skyrimo ir pašalinimo iš pareigų procedūros stabdžių ir atsvarų sistema. 2020 m. liepos mėn. priimta reforma numatoma, kad Maltos prezidentas renkamas ne paprasta, o dviejų trečdalių parlamento narių balsų dauguma. Tai atitinka Venecijos komisijos nuomones, kuriose taip pat raginama numatyti aklavietės išvengimo mechanizmą, kurio šiuo metu nėra. Be to, Prezidento pašalinimui nuo pareigų dabar reikia dviejų trečdalių parlamento balsų daugumos, o sprendimas dėl jo pašalinimo iš pareigų gali būti grindžiamas tik įrodytu negalėjimu vykdyti funkcijų arba „įrodytu netinkamu elgesiu“. Nors Venecijos komisija palankiai įvertino reformą, ji rekomendavo, kad Prezidentas turėtų turėti teisę kreiptis į Konstitucinį Teismą dėl tokio netinkamo elgesio konstatavimo, geriausia – prieš galutinį balsavimą parlamente.

Žurnalistai, vykdydami savo profesinę veiklą, ir toliau susiduria su įvairiomis problemomis. Tą patvirtino žurnalistai, Maltos žurnalistų institutas, Žiniasklaidos pliuralizmo observatorija, taip pat NVO, nors „MPM 2021“ rizika šiek tiek sumažinta, palyginti su „MPM 2020“. Europos Tarybos platforma žurnalistikos apsaugai ir žurnalistų saugumui skatinti 2020 m. paskelbė du naujus perspėjimus, susijusius su Didžiosios Britanijos ir Azerbaidžano verslininko inicijuotomis SLAPP pobūdžio priemonėmis prieš penkias Maltos žiniasklaidos priemones ir tariamu „Times of Malta“ žurnalisto kyšininkavimu; šie perspėjimai dar neišspręsti. Abu perspėjimai atitinkamai susiję su Daphnės Caruanos Galizios atliktu žurnalistiniu tyrimu ir baudžiamuoju procesu dėl jos nužudymo. Maltos žurnalistų institutas išreiškė susirūpinimą dėl to, ką jie įvardijo kaip žurnalistų „išjuokimo ir pašiepimo“ normalizavimu socialinėje žiniasklaidoje.

Vyriausybė pradėjo teisinės sistemos, pagal kurią galima susipažinti su valdžios institucijų turima informacija, peržiūrą. Informacijos laisvės aktu nustatoma, kad Maltos piliečiai, ES piliečiai ir bent penkerius metus Maltoje gyvenę asmenys turi teisę susipažinti su valdžios institucijų saugoma informacija. Bet koks atsisakymas leisti susipažinti su informacija turi būti pagrįstas ir gali būti apskųstas. Žurnalistai, NVO ir „MPM 2021“ praneša apie atvejus, kai bandydami gauti tokią informaciją žurnalistai nuolat susiduria su kliūtimis, kai prašymas kategoriškai atmetamas, labai vėluojama atsakyti arba neatsakoma visai. Be to, Maltos žurnalistų institutas nurodė, kad valdžios institucijos paprastai iš pradžių neleidžia visapusiškai susipažinti su informacija ir duomenimis, taip pat išreiškė susirūpinimą dėl tam tikrų su COVID-19 susijusių spaudos konferencijų, per kurias žurnalistų klausimai nebuvo transliuojami, rengimo. Dėl šių priežasčių „MPM 2021“ gerokai padidintas šios srities rizikos balas, nors jis vis dar išliko vidutinės rizikos grupėje. Vyriausybė paskelbė, kad atsižvelgiant į GRECO rekomendacijas šiuo klausimu, 2021 m. sausio mėn. pradėtas nepriklausomas tyrimas siekiant išnagrinėti šį klausimą.

2021 m. balandžio 20 d. Teisingumo Teismo sprendimas Repubblika v Il-Prim Ministru, C-896/19, ECLI:EU:C:2021:311.

Advokatų rūmai (2020), 2020 m. gegužės 14 d. pranešimas spaudai, https://www.avukati.org/2020/05/14/press-release-chamber-of-advocates-may-14-2020/ .

Advokatų rūmai (2021), A Position Paper of the Chamber of Advocates —Bill 198- the Supremacy of the Constitution and due process—, 2021 m. kovo 10 d., https://www.avukati.org/2021/03/10/bill-198-the-supremacy-of-the-constitution-and-due-process/ .

Advokatų rūmai (2021), MFSA Consultation on new CSP Rulebook. Chamber of Advocates Feedback and Position Paper, https://www.avukati.org/wp-content/uploads/2021/01/Chambers-response-MFSA-consultation-CSP-Rulebook.pdf .

ARTICLE 19 (2021), Public Inquiry into the assassination of Daphne Caruana Galizia. Written submission, 2021 m. kovo 31 d., Submission to Public Inquiry (mfrr.eu) .

BBC (2021), Malta golden passports: 'Loopholes' found in citizenship scheme, 2021 m. balandžio 22 d., https://www.bbc.com/news/world-europe-56843409 .

CIVICUS, Monitor tracking civic space, Malta, https://monitor.civicus.org/country/malta/ .

Europos Komisija (2020), Teisinės valstybės principo taikymo ataskaita. Šalies skyrius: teisinės valstybės principo padėtis Maltoje.

Europos Komisija (2021), ES teisingumo rezultatų suvestinė.

Europos Taryba. Europos teisėjų konsultacinė taryba (2016), Nuomonė Nr. 19 dėl teismo pirmininkų vaidmens, https://www.coe.int/en/web/ccje/avis-n-19-sur-le-role-des-presidents-de-tribunaux .

Europos Taryba. Ministrų Komitetas (2010), Ministrų Komiteto rekomendacija CM/Rec(2010)12 valstybėms narėms dėl teisėjų nepriklausomumo, veiksmingumo ir atsakomybės sričių.

Europos Taryba. Ministrų Komitetas (2016), Recommendations and Declarations of the Committee of Ministers of the Council of Europe in the field of media and information society, https://rm.coe.int/CoERMPublicCommonSearchServices/DisplayDCTMContent?documentId=0900001680645b44 ).

Europos Taryba. Platforma žurnalistikos apsaugai ir žurnalistų saugumui skatinti, https://www.coe.int/en/web/media-freedom .

Europos Taryba. Venecijos komisija (2020), 2020 m. spalio 8 d. Venecijos komisijos nuomonė dėl Maltos (CDL-AD(2020)019-e). Nuomonė dėl dešimties aktų ir aktų projektų, kuriais įgyvendinami pasiūlymai dėl teisės aktų, dėl kurių pateikta nuomonė (CDL-AD(2020)006), https://www.venice.coe.int/webforms/documents/?pdf=CDL-AD(2020)019-e .

GRECO (2019), Penktasis vertinimo etapas, Maltos vertinimo ataskaita. Korupcijos prevencija ir sąžiningumo skatinimas centrinės valdžios institucijose (aukščiausiose vykdomosiose pareigose) ir teisėsaugos institucijose.

Komunikacijos generalinis direktoratas (2020), Greitoji „Eurobarometro“ apklausa Nr. 482 „Verslo subjektų požiūris į korupciją ES“.

Komunikacijos generalinis direktoratas (2020), Specialioji „Eurobarometro“ apklausa Nr. 502 „Korupcija“.

Maltos parlamentas (2021), Priimtas dokumentas Nr. 6624, National Anti-Fraud and Corruption Strategy published by the Office of the Prime Minister, dated May 2021, https://parlament.mt/en/paper-laid/?id=34616 .

Maltos parlamento ombudsmenas (2020), 2019 m. metinė ataskaita, https://www.ombudsman.org.mt/category/annual-reports/ .

Maltos teisėjų ir magistratų asociacija (2021), 2021 m. vasario 11 d. pranešimas spaudai (straipsnis apie pranešimą spaudai: Government urged to issue a call for more magistrates (timesofmalta.com) ).